पीएम मोदी का संयुक्त राष्ट्र पर निशाना, कहा- कोरोना वैश्विक महामारी से निपटने के प्रयासों में UN कहां है?
प्रधानमंत्री नरेंद्र मोदी शनिवार को संयुक्त राष्ट्र महासभा को ऑनलाइन संबोधित करेंगे। आधिकारिक सूत्रों ने यह जानकारी दी। कोरोना वायरस महामारी के कारण संयुक्त राष्ट्र महासभा का आयोजन ऑनलाइन किया जा रहा है।
नई दिल्ली: प्रधानमंत्री नरेंद्र मोदी ने आज संयुक्त राष्ट्र महासभा को संबोधित किया। पीएम मोदी ने अपने भाषण में कहा कि 21वीं सदी में दुनिया के सामने चुनौतियां काफी अलग हैं, इसलिए विश्व समुदाय के सामने यह बहुत बड़ा सवाल है कि जिस संस्था का गठन अपने समय की समस्याओं को देखते हुए हुआ था, क्या वह आज को देखते हुए प्रासंगिक है। प्रधानमंत्री नोदी ने अपने भाषण में कोरोना वायरस महामारी को लेकर भी यूएन के एक्शन पर सवाल उठाए। उन्होनें कहा कि पिछले 8-9 महीने से पूरा विश्व कोरोना वैश्विक महामारी से संघर्ष कर रहा है। इस वैश्विक महामारी से निपटने के प्रयासों में संयुक्त राष्ट्र कहां है? एक प्रभावशाली रिस्पांस कहां है? संयुक्त राष्ट्र की प्रतिक्रियाओं में बदलाव, व्यवस्थाओं में बदलाव, स्वरूप में बदलाव, आज समय की मांग है।